CELEX: 32016D2314
Language: bg
Date: 2016-12-19 00:00:00
Title: Решение (ОВППС) 2016/2314 на Съвета от 19 декември 2016 година за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)

20.12.2016   
               
               
                  BG
               
               
                  Официален вестник на Европейския съюз
               
               
                  L 345/62
               
            РЕШЕНИЕ (ОВППС) 2016/2314 НА СЪВЕТА
      от 19 декември 2016 година
      за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 42, параграф 4 и член 43, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:
      
                  (1)
               
               
                  На 18 май 2015 г. Съветът прие Решение (ОВППС) 2015/778 (1).
               
            
                  (2)
               
               
                  На 20 юни 2016 г. Съветът прие Решение (ОВППС) 2016/993 (2), с което се изменя Решение (ОВППС) 2015/778, така че да се включат две допълнителни задачи в мандата на EUNAVFOR MED операция SOPHIA, а именно: изграждане на капацитет и обучение на бреговата охрана и военноморските сили на Либия и принос за обмена на информация и за прилагането на оръжейното ембарго на ООН в открито море край бреговете на Либия.
               
            
                  (3)
               
               
                  Ефективността на проверките на евентуални обучаеми лица от бреговата охрана и военноморските сили на Либия следва да се повиши чрез обмен на информация с Интерпол, Международния наказателен съд и Съединените американски щати, както и с държавите членки, Мисията на ООН за оказване на помощ в Либия (UNSMIL), Европейската полицейска служба (Европол) и Европейската агенция за гранична и брегова охрана (Frontex).
               
            
                  (4)
               
               
                  В рамките на прилагането на оръжейното ембарго на ООН в открито море край бреговете на Либия следва да бъде разрешено да обменя информация до ниво на класификация „SECRET UE/EU SECRET“.
               
            
                  (5)
               
               
                  Следва да бъде дадена възможност на EUNAVFOR MED операция SOPHIA да обменя информация с Интерпол в рамките на борбата с трафика на хора или на оръжейното ембарго.
               
            
                  (6)
               
               
                  Освен това Комитетът за политика и сигурност (КПС) следва да разполага с правомощието да разрешава на върховния представител на Съюза по въпросите на външните работи и политиката на сигурност (ВП) да обменя информация с имащите отношение трети държави и международни организации, когато е необходимо, с оглед на оперативните нужди на EUNAVFOR MED операция SOPHIA.
               
            
                  (7)
               
               
                  ВП следва да бъде оправомощен да делегира правомощията за предоставяне на класифицирана информация и за сключване на договореностите за тази цел, посочени в Решение (ОВППС) 2015/778.
               
            
                  (8)
               
               
                  Следва да бъде подчертана необходимостта EUNAVFOR MED операция SOPHIA да спазва приложимото право при събирането, съхранението и обмена на лични данни и доказателства.
               
            
                  (9)
               
               
                  Решение (ОВППС) 2015/778 на Съвета следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Решение (ОВППС) 2015/778 се изменя, както следва:
      
                  1)
               
               
                  В член 2 параграф 4 се заменя със следното:
                  „4.   EUNAVFOR MED операция SOPHIA може да събира и съхранява, в съответствие с приложимото право, лични данни относно лицата, които се вземат на борда на корабите, участващи в EUNAVFOR MED операция SOPHIA относно характеристиките, които биха спомогнали за тяхното идентифициране, включително пръстови отпечатъци, както и следните данни, с изключение на други лични данни: фамилно име, моминско име, собствени имена и всякакви псевдоними или приети имена; дата и място на раждане, гражданство, пол; място на пребиваване, професия и местонахождение; данни от шофьорски книжки, документи за самоличност и паспортни данни. EUNAVFOR MED може да предава тези данни и данните относно плавателните съдове и оборудването, използвано от тези лица, на съответните правоприлагащи органи на държавите членки и/или на компетентните органи на Съюза.“;
               
            
                  2)
               
               
                  В член 2а параграф 5 се заменя със следното:
                  „5.   Доколкото се налага от допълнителната задача, посочена в параграф 1, EUNAVFOR MED операция SOPHIA може да събира, съхранява и обменя с държавите членки, компетентните органи на Съюза, UNSMIL, Европол, Интерпол, Frontex, Международния наказателен съд и Съединените американски щати информацията, включително лични данни, събирана за целите на процедурите за проверка на евентуални обучаеми лица, при условие че те са дали съгласието си в писмена форма. Освен това, EUNAVFOR MED операция SOPHIA може да събира и съхранява необходимата медицинска информация и биометрични данни за обучаеми лица, при условие че те са дали съгласието си в писмена форма.“;
               
            
                  3)
               
               
                  В член 2б параграф 1 се заменя със следното:
                  „1.   Като част от допълнителната си задача за принос за прилагането на оръжейното ембарго на ООН в открито море край бреговете на Либия, EUNAVFOR MED операция SOPHIA събира и обменя информация със съответните партньори и агенции посредством предвидените механизми в документите за планиране, така че да допринесе за пълноценна осведоменост относно обстановката по море в рамките на договорената зона на действие, както е посочена в съответните документи за планиране. Когато тази информация е с ниво на класификация най-много „SECRET UE/EU SECRET“, тя може да се обменя със съответните партньори и агенции в съответствие с Решение 2013/488/ЕС на Съвета (*1) и въз основа на договорености, сключени на оперативно равнище, в съответствие с член 12, параграф 9 от настоящото решение, при пълно зачитане на принципите на реципрочност и приобщаване. Получаваната класифицирана информация се обработва от EUNAVFOR MED операция SOPHIA без каквото и да е разграничаване между нейните служители и единствено въз основа на оперативни изисквания.
                  
                     (*1)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).“;"
						
               
            
                  4)
               
               
                  В член 2б параграф 3 се заменя със следното:
                  „3.   В съответствие със съответните резолюции на Съвета за сигурност на ООН, включително резолюция 2292 (2016) на Съвета за сигурност на ООН, EUNAVFOR MED операция SOPHIA може по време на проверки, извършвани в съответствие с параграф 2, да събира и съхранява доказателства, пряко свързани с превоза на товари, забранени съгласно оръжейното ембарго на Либия. EUNAVFOR MED операция SOPHIA може да предаде тези доказателства на съответните правоприлагащи органи на държавите членки и/или на компетентните органи на Съюза в съответствие с приложимото право.“;
               
            
                  5)
               
               
                  Член 12 се заменя със следното:
                  „Член 12
                  Предоставяне на информация
                  1.   ВП е оправомощен да предоставя на определени трети държави, международни организации и международни агенции, когато е целесъобразно и в съответствие с нуждите на EUNAVFOR MED операция SOPHIA некласифицирани документи на ЕС, свързани с разискванията на Съвета относно операцията, към които се прилага задължението за служебна тайна съгласно член 6, параграф 1 от Процедурния правилник на Съвета (*2). КПС определя поотделно за всеки случай съответните трети държави, международни организации и международни агенции.
                  2.   ВП е оправомощен да предоставя на определени трети държави, международни организации и международни агенции, когато е целесъобразно и в съответствие с нуждите на ЕUNAVFOR MED операция SOPHIA, при пълно зачитане на принципите на реципрочност и приобщаване, класифицирана информация на ЕС, събрана за целите на операцията, в съответствие с Решение 2013/488/ЕС, както следва:
                  
                              а)
                           
                           
                              до нивото на класификация, определено в приложимите споразумения за сигурност на информацията, сключени между Съюза и съответната трета държава; или
                           
                        
                              б)
                           
                           
                              до ниво на класификация „CONFIDENTIEL UE/EU CONFIDENTIAL“ в други случаи.
                           
                        КПС определя поотделно за всеки случай съответните трети държави, международни организации и международни агенции.
                  3.   Получаваната класифицирана информация се обработва от EUNAVFOR MED операция SOPHIA без каквото и да е разграничаване между нейните служители и единствено въз основа на оперативни изисквания.
                  4.   ВП е оправомощен също да предоставя на ООН, в съответствие с оперативните нужди на EUNAVFOR MED операция SOPHIA, класифицирана информация на ЕС до ниво на класификация „RESTREINT UE/EU RESTRICTED“, събрана за целите на EUNAVFOR MED операция SOPHIA, в съответствие с Решение 2013/488/ЕС.
                  5.   ВП е оправомощен да предоставя на Интерпол информация, включително лични данни, в съответствие с оперативните нужди на EUNAVFOR MED операция SOPHIA.
                  6.   До сключването на споразумение между Съюза и Интерпол EUNAVFOR MED операция SOPHIA може да обменя такава информация с националните централни бюра на Интерпол в държавите членки съгласно договореностите, които ще бъдат сключени между командващия операцията на ЕС и ръководителя на съответното национално централно бюро.
                  7.   В случай на специфични оперативни нужди ВП е оправомощен да предоставя на законните либийски власти класифицирана информация на ЕС до ниво на класификация „RESTREINT UE/EU RESTRICTED“, събрана за целите на EUNAVFOR MED операция SOPHIA, в съответствие с Решение 2013/488/ЕС.
                  8.   ВП е оправомощен да сключва необходимите договорености с оглед на изпълнението на разпоредбите за обмен на информация в настоящото решение.
                  9.   ВП може да делегира правомощията за предоставяне на информация, както и възможността за сключване на посочените в настоящото решение договорености, на служители на ЕСВД, на командващия операцията на ЕС или на командващия силите на ЕС в съответствие с раздел VII от приложение VI към Решение 2013/488/ЕС.
                  
                     (*2)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).“"
						
               
            Член 2
      Настоящото решение влиза в сила в деня на приемането му.
      
         Съставено в Брюксел на 19 декември 2016 година.
         
            
               За Съвета
            
            
               Председател
            
            L. SÓLYMOS
         
      
      
         (1)  Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED) (ОВ L 122, 19.5.2015 г., стр. 31).
      
         (2)  Решение (ОВППС) 2016/993 на Съвета от 20 юни 2016 г. за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 162, 21.6.2016 г., стр. 18).